Intrata in competitia pentru Capitala Culturala Europeana a anului 2019, alaturi de orase precum Burgas, Sofia, Plovdiv si Varna, Primaria Ruse a organizat ieri, 25 martie, prima intalnire a comitetului ce se va ocupa de acest proiect extrem de important. Condusa de viceprimarul Strahil Karapchanski, sedinta de lucru a reunit reprezentanti din diverse domenii de activitate din orasul bulgar, atat din cadrul administratiei publice, cat si din partea societatii civile si a ONG-urilor din Ruse, dar si invitati din cadrul Primariei Municipiului Giurgiu, care a fost reprezentata de administratorul public Emil Gabriel Vuca si seful Serviciului Strategii, Proiecte si Cooperare Interregionala, Ianca Meca, confirmandu-se si de aceasta data buna colaborare dintre cele doua administratii, dar si sprijinul pe care Primaria Giurgiu il va oferi municipalitatii din Ruse in aceasta competitie.

Prezent in prima parte a intalnirii, primarul orasului Ruse, Plamen Stoilov, a vorbit despre sansele reale pe care Ruse le are in competitia pentru titlul de Capitala Culturala Europeana 2019, mai ales daca mizeaza in candidatura sa pe caracterul transfrontalier al regiunii. Plamen Stoilov a adresat multumiri primarului Nicolae Barbu pentru disponibilitatea de a se alatura in acest proiect.

Invitat sa ia cuvantul, administratorul public al orasului Giurgiu, Emil Gabriel Vuca, a transmis vecinilor bulgari salutarile edilului sef Nicolae Barbu si a subliniat faptul ca un rol important in acest proiect il au cetatenii din ambele orase dunarene, motiv pentru care a fost infiintat un comitet si o fundatie care sa se ocupe de depunerea acestei candidaturi, dar si de strategia ulterioara de implementare. In plus, acesta i-a asigurat pe bulgari de toata disponibilitatea Primariei Giurgiu de a se implica in acest proiect, dar si de capacitatea municipiului nostru de a-i sprijini.

“Apreciez ca se impune urgent ca Primariile Giurgiu si Ruse sa devina membre ale Euroregiunii Danubius si,pe baza unui protocol de colaborar, sa trecem la treaba”, a conchis administratorul public al orasului Giurgiu, Emil Gabriel Vuca.

Intalnirea gazduita de Teatrul “Sava Ognianov” din Ruse a cuprins si o prezentare a logo-ului, a spotului de prezentare, a unor colaje de imagini, dar si interviuri ce fac parte din strategia de promovare a orasului in aceasta competitie de obtinere a titlului de Capitala Culturala Europeana 2019. Nu au lipsit discutiile si propunerile, urmand ca acestea sa se concretizeze in cadrul intalnirilor viitoare.